Magne Valen-Sendstad

Magne Livius Valen-Sendstad (født 13. oktober 1913 i Kristiania, død 11. desember 1984 i Stavanger) var en norsk teolog.

Han var sønn av landbruksskolelærer Aksel Magnus Sendstad (1872–1922) og Magnhild Erika Valen (1880–1959) og vokste opp i Kristiania. Etter fullført examen artium i 1934 begynte han på studier ved Menighetsfakultetet i Oslo, hvor han ble cand.theol. i 1940. Fra 1942 arbeidet han som lærer ved Misjonsbibelskolen i Stavanger, og fra 1947 som rektor ved Misjonsbibelskolen i Stjørdal. Fra 1957 til 1965 virket han som sokneprest i Lund og Heskestad og fra 1965 til 1968 som sokneprest i nyopprettede Randaberg prestegjeld. Fra 1968 til 1980 var han generalsekretær i Det Norske Misjonsselskap.

Valen-Sendstad giftet seg i 1941 med Jenny Lie og var far til professor i kristendomskunnskap ved Universitetet i Stavanger, Fartein Valen-Sendstad. Han var bror til teologen Olav Valen-Sendstad og museumsmannen og historikeren Fartein Valen-Sendstad.

Han var i en kortere periode fengslet av nazistene under andre verdenskrig.

Referanser

Litteratur
 

Norske teologer
Generalsekretærer i Det Norske Misjonsselskap
Personer fra Oslo
Nordmenn fra andre verdenskrig